Diari Oficial de la Generalitat Valenciana


Sumari del DOGV 296, del 17-10-1985 (1985/805121)

DECRET 148/1985, de 20 de setembre, del Consell de la Generalitat Valenciana, sobre adaptació de la Comissió de Coordinació de la Lluita contra la Droga a la nova estructura i distribució competencial del Consell.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/09/20/148/dof/vci/html**

### Dades del document

Número de DOGV
:   296

Data del DOGV
:   17-10-1985

Secció del DOGV
:   DISPOSICIONS GENERALS

Número del document
:   1985/805121


Data del document
:   20-09-1985

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 148/1985, de 20 de setembre, del Consell de la Generalitat Valenciana, sobre adaptació de la Coordinació de la Lluita contra la Droga a la nova estructura i distribució competencial del Consell.  
La reestructuració del Govern i l'Administració Autonòmica duta a cap pels Decrets 114 i 25, de 25 de juliol de 1985, del Consell i la Presidència de la Generalitat Valenciana, respectivament, i la nova distribució de competències entre les Conselleries que el configuren, fa necessària la modificació de la composició del òrgans col·legiats amb participació de diferents Conselleries, per tal d'adaptar-ne l'estructura dels òrgans de govern a la nova del Consell.   
Iniciada aquesta tasca d'adaptació per anteriors disposicions del Govern Valencià, cal acomodar també a la nova estructura la Comissió de Coordinació de la Lluita contra la Droga, creada pel Decret 112/1985, de 22 de juliol, del Consell de la Generalitat Valenciana, pel qual es refereixen els membres que la integren i que es contempla en l'article tercer de la norma susdita.   
En atenció d'aquest motius, i fent ús de les facultats conferides per l'article 69 de la Llei 5/1983, de 30 de desembre, de Govern Valencià, a proposta dels Consellers de Sanitat i Consum i de Treball i Seguretat Social i amb la deliberació prèvia del Consell en sessió celebrada el dia 20 de setembre de 1985,   
DECRETE:   
Article únic  
Queda modificat l'article tercer del Decret 112/1985, de 22 de juliol, del Consell de la Generalitat Valenciana, que quedarà amb el tenor literal següent: «La Comissió de Coordinació de la Lluita contra la Droga estarà composta pels membres següents:   
-President: El President de la Generalitat Valenciana.   
-Vocals:   
-El Conseller de Sanitat i Consum, que actuarà alhora de Vice-president.   
-El Conseller de Treball i Seguretat Social.   
-El Conseller de Cultura, Educació i Ciència.   
-Els Presidents de les Diputacions d'Alcant, Castelló i València.   
-El Comissionat.   
La Comissió nomenarà entre els seus membres un Secretari.   
La Secretaria Administrativa de la Comissió queda adscrita a la Presidència del Consell i serà exercida pel Gabinet de Coordinació Interdepartamental».   
DISPOSICIO FINAL  
Aquesta disposició entrarà en vigor l'endemà de la publicació en el Diari Oficial de la Generalitat Valenciana.   
València, a 20 de setembre de 1985.   
El President de la Generalitat,  
JOAN LERMA I BLASCO  
EL Conseller de Sanitat i Consum  
JOAQUIM COLOMER I SALA  
El Conseller de Treball i Seguretat Social.  
MIQUEL DOMENECH I PASTOR


Còpia Permalink ELI